Arkeologia ja temppelit

Useimmat kreikkalaiset myytit ja legendat sijoittuvat johonkin todelliseen maantieteelliseen paikkaan kreikkalaisessa maailmassa ja ne kattavat koko Välimeren alueen. Tämä ei välttämättä merkitse sitä, että kaikki kreikkalaiset olisivat tunteneet kaikki myyteissä mainitut paikat; runoilijat ovat voineet joskus tarkoituksellisesti valita tuntemattomia ja siten eksoottisia paikkoja kertomuksilleen, mikä on sitten voimistanut maagisia ja mielikuvituksellisia aineksia. Samanlaisista syistä Shakespeare[[1]](#footnote-1) sijoitti monet näytelmistään todellisiin mutta eksoottisiin paikkoihin, joissa saattoi tapahtua mitä tahansa.

C:\Program Files (x86)\Microsoft Office\MEDIA\CAGCAT10\j0088542.wmf

Kenties kaikkein kuuluisin paikka on Olymposvuori, olympolaisten jumalten myyttinen koti. Sen lumiset huiput ovat harvoin näkyvissä, sillä ne peittyvät usein pilviin, mikä lisäsi kreikkalaisten tuntemaa kunnioitusta tätä kaikkein pyhintä paikkaa kohtaan. Arkeologit ovat äskettäin löytäneet huipulta (2800 metrin korkeudesta) raunioituneen temppelin, joka miltei varmasti on ollut omistettu Zeukselle, olympolaisten jumalten kuninkaalle. On epätodennäköistä, että tätä karussa paikassa sijaitsevaa temppeli olisi usein käytetty jumalanpalveluksiin, mutta viimeaikaisissa kaivauksissa on löydetty eläinuhrien jäännöksiä, omistuskirjoituksia sekä kolikoita. Pyhä tie yhdisti sen laaksossa sijaitsevaan Dionin kaupunkiin; täällä oli monia komeita temppeleitä, jotka oli omistettu eri jumalille. Dionista on löydetty myös Dionysoksen patsas ( Dionosys ei kuulunut alkuperäisiin kahteentoista olympolaiseen) sekä egyptiläisen Isis-jumalattaren temppeli; Isiksen temppeli rakennettiin myöhäishellenistisellä kaudella, jolloin kreikkalainen kulttuuri oi laajentunut käsittämään vieraita kulttuureja ja omaksunut niiden uskontoja. Dion oli myös Zeuksen kunniaksi järjestettyjen Olympia kisojen alkuperäinen pitopaikka ennen kuin 700-luvulla eKr. kisat siirrettiin Peloponnesoksen Olympiaan. Erään perimätiedon mukaan myös yhdeksän muusa, Zeuksen ja Mnemosynen (Muistin) tyttären koti sijaitsi läheisellä Pierian vuorella.



kuva 1 Olympos vuori

C:\Program Files (x86)\Microsoft Office\MEDIA\CAGCAT10\j0088542.wmf

Muita myyttisiä paikkoja olivat tunnetut luonnolliset maamerkit; Sisiliassa (joka oli täynnä kreikkalaisia siirtokuntia) sijaitseva Etna oli joillekin Hefaistoksen paja; toiset sijoittivat jumalaisen sepän Lemnoksen saarelle, joka sekin oli aikoinaan vulkaaninen. Antiikin ajan matkaoppaiden kirjoittajat, kuten Pausanius[[2]](#footnote-2) 100-luvulla jKr. osoittivat muita erikoisia luonnon maamerkkejä, kuten siirtolohkareita ja rotkoja, ja selittivät niiden synnyn myyteillä.

C:\Program Files (x86)\Microsoft Office\MEDIA\CAGCAT10\j0088542.wmf

Arkeologit ovat löytäneet johtolankoja joidenkin myyttien mahdollisesta alkuperästä. Romanttisen 1800-luvun matkailijat uskoivat löytäneensä Kreetan Knossoksesta Minotauruksen labyrintin ; todellisuudessa he näkivät monikäytäväisen esihistoriallisen minolaisen palatsin, mutta tämäkin on jo voinut tuoda labyrintin antiikin ajan ihmisen runolliseen mielikuvitukseen.

C:\Program Files (x86)\Microsoft Office\MEDIA\CAGCAT10\j0088542.wmf

Troijan kaivauksissa on paljastunut monia kerroksia muinaisesta kaupungista; sieltä on löydetty yksi erityisen mahtava kaupunki (Troija VI), joka tuhoutui pahoin 1200-luvulla eKr. (saviesineiden iän mukaan); ajoitus osuu suunnilleen yhteen Troijan tuhon perinteisen ajoituksen kanssa 1100-luvun alkupuolelle eKr. On erittäin todennäköistä, että kreikkalaisten kansojen liittojen piiritti Troijaa ja että sellaiset taruomaiset hahmot kuin Akhilleus, Paris ja Helena todella olivat olemassa; eeppiselle runoilijoille olisi yleisönsä viehättämiseksi ollut aivan luonnollista liioitella heidän voimiaan ja kauneuttaan. Muita ”myyttisiä” ilmiöitä kuten hirviöt ja jumalalliset ilmestykset voidaan ”selittää” samalla tavalla.

C:\Program Files (x86)\Microsoft Office\MEDIA\CAGCAT10\j0088542.wmf

Olympolaisia jumalia palveltiin muurien ympäröimissä pyhätöissä. Tärkein pyhätön rakennus oli temppeli, jossa sijaitsi jumalaa esittävä kulttipatsas; temppeliä ympäröi pylväikkö ja se oli usein koristeltu veistoksin, jotka viittasivat kyseiseen jumalaan liittyviin myytteihin (hyvin samalla tavalla kuin meidän kirkoissamme on raamatun kertomuksia valottavia lasimaalauksia). Temppelin oven edessä, joka sijaitsi aina auringonnousuun päin, oli alttari, jolla papit ja papittaret suorittivat eläinuhreja katetussa pylväshallissa (”stoassa”) seisovien palvojien lahjoittamia uhrilahjoja. Ne, joilla ei ollut varaa pronssi- tai marmoripatsaisiin, saattoivat ostaa pyhätön ulkopuolelle olleista myyntikojuista jumalia esittäviä terrakottakuvia; nämä asetettiin temppelin portaille ja haudattiin myöhemmin pyhiin kaivantoihin, jotka ovat nykyisin tärkeä ja monipuolinen tietolähde kreikkalaisesta taiteesta ja uskonnosta.

C:\Program Files (x86)\Microsoft Office\MEDIA\CAGCAT10\j0088542.wmf

Suurempiin ”panhellenistisiin” pyhättöihin, kuten Olympiassa sijaitsevaan Zeuksen ja Delfoissa sijaitsevaan Apollonin pyhättöön, kaupunkivaltioilla oli tapana rakentaa omat aarreaittansa; nämä olivat usein hyvin kauniita rakennuksia, kuin pienoistemppeleitä, joissa säilytettiin jumalalla tarkoitettuja arvokkaita uhreja. Joka neljäs vuosi järjestettiin jumalten kunniaksi urheilukilpailuja; niinpä näissä pyhätöissä oli stadion, voimistelusali- ja urheiluvoittajien patsaita. Koko kreikkalaisessa maailmassa vallitsi aselepo kisojen aikana.

1. <https://fi.wikipedia.org/wiki/William_Shakespeare> [↑](#footnote-ref-1)
2. <https://fi.wikipedia.org/wiki/Pausanias_(maantieteilij%C3%A4)> [↑](#footnote-ref-2)